**Sreda, 18. 03. 2020.**

**MATEMATIKA – 7. RAZRED**

**SABIRANJE I ODUZIMANJE POLINOMA**

Na samom početku časa, podsetimo se nekoliko važnih svojstava koji važe tza polinome.

**1)** Ako je **M** monom, a $α i β$ realni brojevi, tada je $αM+ βM$= ($α+ β$)**M**.

* Polinom je sređen ako je zapisan kao zbir nesličnih monoma.

**2)** Neka su **M** i **N** dva neslična monoma, a $α, β, γ$ i $δ$ realni brojevi. Tada za polinome **A** i **B**, gde je **A** = $αM+βN$**,** a **B** = $γM+βN$,

važi **A** + **B** = $αM+βN+γM+δN$ = ($α+γ$)**M** + ($β+δ$)**N**.

**3)** Za svaka tri polinoma **A**, **B** i **C** važi **A**+ **B** = **B** + **A** i

 **A** + ( **B** + **C**) = (**A** + **B**) + **C**.

* Polionome čiji je zbir jednak nuli nazivaćemo mađusobno suprotnim polinomima, to jest polinomi P i –P su međusobno suprotni polinomi jer je P + (-P) = 0.
* Ako su P i –P međusobno suprotni polinomi, onda su parovi odgovarajućih koeficijenata (koeficijenti sličnih monoma iz ova dva polinoma) mađusobno suprotni brojevi.
* Stepen polinoma, koji zavisi samo od jedne promenljive, jednak je najvećem stepenu koji se javlja u sređenom obliku tog polinoma.

**4)** Za svaka dva polinoma **A** i **B** vazi **A – B = A + ( - B).**

**Zadaci za vežbanje:**

**1.** Odredi zbir i razliku polinoma A i B ako je:

A = 6a3 + 5a2 -11a + 1 i B= 6a2 + 7a – 13.

**2.** Odredi sređen oblik polinoma A-B ako je:

**a)** A = 3a – 5 i B = 4a + 6 **b)** A = 3x2 – x + 2 i B = -5x2 + 1.

**Domaći zadatak:**

Zbirka zadataka, strana 56, zadaci 12. i 15.

Poštovani učenici,

vaše domaće zadatake šaljite mi na mail adresu: mmatematika57@gmail.com, u skladu sa dogovorom i obaveštenjem koje sam vam postavila na google grupe koje smo kreirali za svako odeljenje.

Izradi zadataka kao i samom radu, pristupite odgovorno, savesno i predano kao i do sada, ali pre svega, **čuvajte zdravlje i brinite o članovima vaših porodica! ☺**

Srdačan pozdrav,

Nastavnica matematike, Marija Jeremić.